Пасля закрыцця школы Міхаіл Леанідавіч не разгубіўся. Завёў гаспадарку. Летась на падворку было тры каровы. Адна загінула на лузе ад маланкі. Трое цялятак падрастае, шмат курэй. Штодня гаспадары Зубко прадаюць нарыхтоўшчыку з Шаркаўшчыны дваццаць літраў малака. Сена для жывёлы нарыхтоўваюць на прыдзвінскіх лугах. Сыны разам з бацькам становяцца ў пакос. Гаспадарлівы Міхаіл Зубко лічыць, што працавіты чалавек заўжды знойдзе сабе справу. Толькі не трэба ленавацца. Спадзяецца, што сыны вернуцца дамоў з нявесткамі.